stanford-oval/wikipedia huggingface dataset:
דג'וגו

| --- | --- |
רחוב בדג'וגו
רחוב בדג'וגו
 מדינה:  בנין בנין
 מחוז:  דונגה
 שפה רשמית:  צרפתית  waama  ditammari  dendi
 שטח:  3,966 קמ"ר (2021)
 גובה:  431 מטרים
 אוכלוסייה:  ‏
  ‑ בעיר:  355,838 (2021)
  ‑ צפיפות:  69.2 נפש לקמ"ר (2015)
 קואורדינטות:  9°42′00″N 1°40′00″E﻿ / ﻿9.7°N 1.6666666666667°E﻿ / 9.7; 1.6666666666667 
 אזור זמן:  UTC +1
  מפת מיקום  מפה מפורטת   (למפת בנין מוגדלת) פורטו נובו קוטונו אבומה פאראקו קאנדי נאטיטינגו ניגריה ניז'ר בורקינה פאסו טוגו מפרץ גינאהדג'וגו(למפת בנין רגילה) פורטו נובו קוטונו אבומה פאראקו קאנדי נאטיטינגו ניגריה ניז'ר בורקינה פאסו טוגו מפרץ גינאהדג'וגו  he tabBackground:;tabBorder:#aaa;defaultTab:0;
דג'וגו (באנגלית: Djougou) היא העיר הגדולה ביותר בצפון-מערב בנין. היא עיר שוק חשובה. העיר משתרעת על שטח של 3,966 קמ"ר ונכון לשנת 2021 מנתה אוכלוסיית העיר 355,838 תושבים. העיר דג'וגו היא עיר הבירה ובירתה המסחרית של מחוז דונגה (צר').
גאוגרפיה

דג'וגו ממוקמת בצפון המדינה, כ־380 קילומטרים מהעיר קוטונו, הבירה הכלכלית של בנין, ובמרחק של כ־40 קילומטרים מהגבול עם טוגו. היא נמצאת בגובה של 421 מטרים מעל גובה פני הים ויש בה אקלים סוואנה עם חורף יבש. האקלים מטיפוס סודאנו-גינאי עם עונה גשומה (אפריל עד אוקטובר) ועונה יבשה (אמצע אוקטובר עד אמצע אפריל).
על פי גודל אוכלוסייתה, דג'וגו היא העיר הגדולה בצפון בנין, והשלישית בגודלה בבנין, לפני פורטו נובו הבירה.
ערים שכנות: מצפון: קואנדה ופחנקו; מדרום: בסילה; ממזרח: סיננדה, נדאלי וצ'אורו; ממערב: קופרגו ואואקה.
אוכלוסייה

אוכלוסיית דג'וגו מנתה כ־267,812 תושבים נכון למפקד האוכלוסין בשנת 2013. דנדי (צר') היא השפה והקבוצה האתנית העיקרית בדג'וגו, ישנם גם תושבים בני שבט פולאני (פול בצרפתית), יורובה, בריבה (אנ') וגם פון (אנ') מהדרום. כמו רוב בנין, אוכלוסיית דג'וגו היא צעירה וצומחת. משפחות גדולות ונישואין למספר נשים נפוצה, דבר שמוביל למספר גדול של ילדים צעירים ונשים בהריון.
אוכלוסייה > התפלגות האוכלוסייה

| 1950 | 1960 | 1970 | 1979 | 1992 | 2002 | 2005 | 2010 | 2013 | 2015 | 2021 |
| --- | --- | --- | --- | --- | --- | --- | --- | --- | --- | --- |
| 2,000 | 8,000 | 29,000 | 28,934 | 49,769 | 63,626 | 204,000 | 242,000 | 267,812 | 288,000 | 355,838 |
אוכלוסייה > דתות

אוכלוסיית דג'וגו היא מוסלמית בעיקר, כאשר כל שכונה מתהדרת במסגד אחד לפחות. המוסלמים בדג'וגו מהווים 72.3% מהאוכלוסייה, הם מתפלגים בין שמרנים מאוד לליברלים למדי. נפוץ לראות נשים מכוסות בשחור, כולל הפנים שלהן. אולם לעיתים קרובות יותר נשים מוסלמיות חובשות כיסוי ראש וכמה מהן לא עוטות צעיף מכל סוג שהוא. הגברים המוסלמים השמרנים נמנעים מאלכוהול, אך רובם אינם מתנגדים לשתייה. כמעט כל המוסלמים נמנעים מאכילת חזיר ומציינים את הקריאות לתפילה.
בשנת 1995 הוקמה הכנסייה הקתולית של דג'וגו. נוכחות קתולית ניכרת בדג'וגו, 8.1% מהאוכלוסייה הם קתולים ו-2.8% הם פרוטסטנטים. יש בעיר קתדרלה גדולה, מנזר, סמינר ומערכת חינוך קתולית. הדת חשובה לאנשי דג'וגו ויש בעיר סובלנות דתית. חגים נוצריים ומוסלמיים נחגגים בעיר. בנוסף, יש בעיר בסביבות 7% מאמינים בני דתות אפריקניות מקומיות.
תחבורה ותקשורת

העיר דג'וגו היא צומת תחבורה ותקשורת עיקרי. ארבעה כבישים ראשיים ובינלאומיים מצטלבים בעיר. הכבישים הבינלאומיים RNIE3 מבורקינה פאסו לדרום ו-RNIE6 מטוגו לניגריה עוברים בעיר. שדה התעופה Djougou ממוקם ליד העיר.
תושבי העיר עשירים יחסית, ישנם תושבים המחזיקים במכוניות פרטיות. למשפחות רבות בקהילה יש לפחות רכב אחד שהן משמשות בו כאמצעי התחבורה העיקרי שלהן. בנוסף, קל למצוא את זמידג'אן (אנ') ברחבי העיר.
התקשורת הסלולרית יציבה ורציפה מאוד בדג'וגו, לכל הספקים הגדולים יש שירות באזור כמעט כל הזמן. תקשורת אינטרנט זמינה בבתי "קפה אינטרנט" ובבנייני משרדים מסוימים, אף על פי שהחיבור לא תמיד אמין.
בטיחות וביטחון

החשש הבטיחותי העיקרי שמציינים תושבי העיר אלה גניבות קטנה ועל כן נוקטים באמצעי זהירות ונועלים במנעולים כל דבר. מקרי גניבה נפתרים רק לעיתים רחוקות על ידי המשטרה, ברוב המקרים הם נפתרים על ידי לחץ קהילתי. ישנם בעיר שתי תחנות ז'נדרמריה (משטרה) גדולות, בנוסף למחנה הצבאי שליד טאיפה. כוחות הביטחון הללו הופכים את העיר לבטוחה. ברחובות מופעלת תאורת רחוב ציבורית המבוססת על אנרגיה סולרית.
מים ותברואה

תושבי דג'וגו מקבלים את המים שלהם מכמה מקורות. בבתים ובמקומות העבודה ישנם ברזי מים זורמים. ישנם ארגונים בעלי זיכיונות לשאיבת מים מבארות עבור התושבים. התושבים מגיעים לבארות ושואבים את המים לעצמם. בדרום דג'וגו נמצא אגם אך תושבי העיר אינם שואבים ממנו מים ישירות והגישה אליו הוגבלה לאחר טביעת ילדים ששיחקו ליד הסכר בשנת 2009. תושבי העיר אינם מרתיחים את מי השתייה שלהם. אספקת המים קבועה ורציפה. מעט תושבים חווים בעיות כלשהן באספקת המים.
בעיר ישנם בעלי זיכיונות להפעלת בתי שימוש ומחראות פרטיות. ישנם גם בתים עם מים זורמים בחדרי השירותים. בתי שימוש פרטיים מוצבים בדרך כלל במרחק הולם מבתי הספר, מסעדות וכדומה, מסיבות תברואתיות. איכות האוויר בעיר טובה מהצפוי לגודל העיר, רוב השטחים הציבוריים כמו בתי ספר ומסעדות נשמרים נקיים, במיוחד בהשוואה לערים גדולות יותר כמו פורטו נובו. תוכנית ניסיונית לאיסוף אשפה הופעלה בעיר בנובמבר 2010.
מזון ומצרכים

בדג'וגו השוק פתוח מדי יום. הוא השוק הגדול ביותר באזור. על בסיס יומי אפשר למצוא בשוק: דגנים, מלח, לחם, סוכר, דגים, וואגאסי (אנ'), ביצים, עגבניות, בצל, פלפלים, בשר, חסה, גבינת סויה, פסטה מיובשת, רסק עגבניות, שום, שמן, כרוב, תפוזים, אתרוגים, בננות, בננות מבושלות, ובעונה, אננס ואבוקדו. בנוסף לשוק הפתוח, ישנם בעיר גם כמה חנויות בוטיק בהם ניתן למצוא פריטים יקרים יותר כמו ג'לי, חמאה, תבלינים, עוגיות, קפה, אבקת חלב, תה בשקיקים, יין ומשקאות חריפים. בבוטיקים אלה נמכרים גם מוצרי טואלטיקה כמו נייר טואלט, טישו לפנים, סבון, סכיני גילוח ומשחת שיניים.
כלכלה

התושבים מוציאים את כספם על מזון, אספקה, פריטי בית ובנזין לרכבים. הם מתלוננים שהדבר הכי יקר שהם צריכים לקנות כל הזמן הוא אשראי טלפוני. בעיר ישנם מספר חייטים, נגרים, בעלי בוטיק וכדומה. להתמקח על מחיר או לבצע קניות מחוץ לעיר נתפס כחסר כבוד לקהילה. יש בעיר מרכז בעלי מלאכה ואמנים, שנתרם על ידי עמותה שווייצרית. רוב בעלי המלאכה אומרים שהם היו רוצים למצוא דרך לשווק את המוצרים שלהם באמריקה.
מכיוון שדג'וגו מהווה צומת דרכים מרכזית במחזור דונגה, תושבים רבים עובדים במערכת התחבורה והתובלה, כנהגי משאיות, נהגים, מכונאים או באחד מקווי האוטובוסים הגדולים.
בריאות

לדג'וגו שני מרכזי בריאות ציבוריים מרכזיים ובית חולים פרטי אחד. כל אחד מהמתקנים הללו מנוהל על ידי רופא אחד לפחות; בבית החולים הפרטי יש לפחות 2 רופאים בתפקיד בכל זמן נתון. ישנם גם מספר מתקנים פרטיים המנוהלים על ידי ומיילדות שמבצעות לידות ועוסקות בטיפול באימהות ובילדים במיוחד. בקמפוס של מרכז הבריאות האזורי קיים גם מרכז קבוע לבדיקות וייעוץ בנושא איידס - HIV. מכיוון שרוב אנשי הבריאות הם עובדי ממשלה, עובדי בריאות רבים נמצאים בדג'וגו על פי חוזה למספר שנים.
גם מרכזי הבריאות הציבוריים וגם בית החולים הפרטי שומרים על שעות קבועות, ואספקה זמינה בדרך כלל בעת הצורך. עובדי בריאות ציינו כי הבעיה הגדולה שלהם היא לגרום לתושבים להגיע למרכז הבריאות. התחבורה למרכזי הבריאות מאתגרת במיוחד, במיוחד עבור בני כפרים וקהילות קטנות יותר ברחבי העיר שמרכזי הבריאות שלהם אינם מציעים טיפול מקיף. רשתות יתושים זמינות במרכזי הבריאות לילדים מתחת לגיל 5 ולנשים בהריון, וניתן לרכוש אותן גם במחיר מסובסד מבית המרקחת ומחברות מקומיות אחרות. קונדומים זמינים גם הם באופן נרחב. מתקני הבריאות נשמרים נקיים למדי - לכל אחד מהם יש מים זורמים ושירותים ציבוריים הרחוקות מאזורי הטיפול בחולה. חומרי פסולת מסוכנת מופרדים מהאשפה הרגילה. רוב החולים במרכז הבריאות הן נשים בהריון וילדים מתחת לגיל 5. נשים בהריון מגיעות למרכז הבריאות להתייעצות טרום לידתית, למרכזי הבריאות יש כל אחד אמבולנס שמספק הסעות חירום. זה נעשה בדרך כלל במקרה של סיבוכי לידה אצל נשים שבוחרות ללדת בבית או במתקן לידה קטן יותר. עם זאת, השימוש באמבולנס הוא נדיר - ברוב המקרים בני משפחה סייעו לחולים וליולדות.
יש נוכחות שקטה של מרפאים מסורתיים בדג'וגו. מרפאים אלה נותנים אבקות ותפילות בבתיהם כנגד כאבי ראש ומחלות פשוטות אחרות, אין להם הכשרה רשמית. רבים מהמרפאים הללו אינם דוברי צרפתית וגובים תשלום מועט. תושבי דג'וגו המשכילים מתביישים לבקר אצל המרפאים המסורתיים.
ערים תאומות

לדג'וגו יש הסכמי ערים תאומות עם:
צרפת אוורה, נורמנדי, צרפת
קטר (מדינה) אל-וכרה, קטר (מ־2014)
הערות שוליים

↑  World Population Review.com
↑  לפי אתר city-facts.com
↑  Djougou Population 2021 (Demographics, Maps, Graphs), worldpopulationreview.com
1 2 3  Djougou | Site officiel du gouvernement du Bénin, web.archive.org, ‏14 באפריל 2015
↑  QUE  RETENIR DES EFFECTIFS  DE POPULATION EN 2013
↑  Zima, Petr. 1994.
↑  Djougou, Benin Metro Area Population 1950-2021, www.macrotrends.net
↑  Benin: Départements & Städte - Einwohnerzahlen, Karten, Grafiken, Wetter und Web-Informationen, www.citypopulation.de
↑  Djougou - Population - CityFacts, www.city-facts.com
↑  מפקד אוכלוסין בשנת 2013
↑  Djougou (Diocese) [Catholic-Hierarchy], www.catholic-hierarchy.org
↑  Djougou | Site officiel du gouvernement du Bénin, web.archive.org, ‏14 באפריל 2015
↑  2.3.4 Benin-Togo Ouake (Djougou) Border Crossing - Logistics Capacity Assessment - Digital Logistics Capacity Assessments, dlca.logcluster.org
↑  African Development Bank, Benin - Djougou-Péhunco-Kerou-Banikoara Cotton Road Development Project - Project Appraisal Report, African Development Bank - Building today, a better Africa tomorrow, ‏16 באפריל 2021 (באנגלית)
↑  Djougou, Benin Air Quality & Pollen | Weather Underground, www.wunderground.com
↑  Air Quality Djougou: Live air quality and pollution Forecasts, Plume Labs Air Report (באנגלית)
↑  The 2016 Economic and Product Market Databook for Djougou, Benin
↑  BENIN PRIVATE  HEALTH SECTOR CENSUS 12/2014
↑  MAPS.ME (MapsWithMe), detailed offline maps of the world for iPhone, iPad, Android, MAPS.ME (MapsWithMe), detailed offline maps of the world for iPhone, iPad, Android
↑  A. A. Fiogbé, K. S. Adjoh, A. R. Ouedraogo, A. I. Maïga, [HIV/TB co-infection in rural settings of benin: case of Djougou-Ouake-Copargo district (north-west Benin], Le Mali Medical 29, 2014, עמ' 15–22
↑  "Jumelage". evreux.fr (בצרפתית). Évreux. נבדק ב-2020-11-04.
↑  "Al Wakra, Benin's Djougou Municipalities activate twinning agreement". thepeninsulaqatar.com. The Peninsula. 2017-04-02. נבדק ב-2020-11-04.
| --- | --- |
בקרת זהויות :  NLI: 987007562592205171  BnF: cb135767964 (data)  LCCN: n89146337  VIAF: 137326490   WorldCat (עם VIAF): 137326490
ד'תרכ"ג

ד'תרכ"ג (4623)  היא שנה עברית  אשר  החלה ביום א' בתשרי, אור ל-29 באוגוסט 862 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 863. שנה מסוג זשה, היא מעוברת, ואורכה 385 ימים. זו שנה שלישית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תרי"ט

ד'תרי"ט (4619)  היא שנה עברית  אשר  החלה ביום א' בתשרי, אור ל-12 בספטמבר 858 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 859. שנה מסוג בשה, איננה מעוברת, ואורכה 355 ימים. זו שנה שישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תרכ"ט

ד'תרכ"ט (4629)  היא שנה עברית  אשר  החלה ביום א' בתשרי, אור ל-21 בספטמבר 868 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 869. שנה מסוג גכה, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
גורדון קורמן

| --- | --- |

קורמן, 2019
 לידה:  23 באוקטובר 1963 (בן 60) מונטריאול, קנדה 
 מדינה:  ארצות הברית, קנדה 
 עיסוק:  ספרות ילדים ונוער
 מקום לימודים:  אוניברסיטת ניו יורק 
 שפות היצירה:  אנגלית 
 יצירות בולטות:  תו קטלני   צופן הקיסר
 תקופת הפעילות:  מ-1975 
 gordonkorman.com
 
גורדון קורמן (באנגלית: Gordon Korman; נולד ב-23 באוקטובר 1963) הוא סופר ילדים ונוער קנדי-אמריקאי, שכתב למעלה מ-100 ספרי ילדים וספרי נוער. נכון ל-2021, ספריו נמכרו ביותר מ-17 מיליון עותקים.
ביוגרפיה

קורמן נולד למשפחה יהודית במונטריאול שבקוויבק שבקנדה, שם התגורר עד 1970. בגיל שבע עזב עם משפחתו לת'ורניל, מצפון לטורונטו ושם למד את בית הספר היסודי והתיכון. לאחר סיום התיכון הוא עבר לארצות הברית כדי ללמוד בקולג' באוניברסיטת ניו יורק, שם למד קולנוע ותסריטאות. קורמן קיבל תואר ראשון באמנות מאוניברסיטת ניו יורק בשנת 1985.
ביוגרפיה > קריירה

קורמן כתב את ספרו הראשון כשהיה בן 12. בעת שהיה במחנה. המורה לאנגלית שלו בכיתה ז' היה מאמן אתלטיקה שלימד אנגלית בפעם הראשונה בחייו. הוא דרש מתלמידיו לכתוב רומן במהלך הסמסטר, ועבודה זאת הפכה לספר הראשון של קורמן.
קורמן כתב יותר מ-100 ספרים, כולל רבי מכר. נכון ל-2021, ספריו נמכרו ביותר מ-17 מיליון עותקים.
הערות שוליים

1 2 3 4  Gordon Korman, gordonkorman.com
↑  GORDON KORMAN :: HOME, www.scholastic.ca
| --- | --- |
בקרת זהויות :  NLI: 987007312398605171  PLWABN: 9810614844805606  BIBSYS: 90369560  BnF: cb14544584m (data)  CANTIC: a11469389  CiNii: DA08566413  GND: 1021953334  ISNI: 0000 0001 1441 4990  LCCN: n78072170  MusicBrainz: a1d4c4fd-6c0a-4492-a108-18989561b86e  NDL: 00882565  NKC: pna2016929279  NLA: 35930209  NLK: KAC200508198  NTA: 244208573  RERO: 02-A011393634  SUDOC: 160346681  VIAF: 34695683   WorldCat (עם VIAF): 34695683 
ערך זה הוא קצרמרבנושא סופרים ובנושא אמריקאים. אתם מוזמנים לתרום לוויקיפדיה ו.
קורטני אלכסנדר

| --- | --- |
 לידה:  22 באפריל 1977  (בן 47) ברידג'פורט, קונטיקט, ארצות הברית
 עמדה:  רכז, קלע
 גובה:  1.96 מטרים
 מספר:  4, 8, 32
 מכללה:  אוניברסיטת וירג'יניה אוניברסיטת המדינה של פרזנו
 דראפט:  בחירה מספר 13, 2000 אורלנדו מג'יק
 קבוצות כשחקן
 2000–2001 2001–2002 2002–2003:  דאלאס מאבריקס וושינגטון ויזארדס ניו אורלינס הורנטס
 הישגים כשחקן
 חמישיית הרוקיז של העונה ב-NBA‏ (2001)
קורטני ג'ייסון אלכסנדר (באנגלית: Courtney Jason Alexander; נולד ב-22 באפריל 1977) הוא כדורסלן עבר אמריקאי, אשר שיחק בליגת ה-NBA בין השנים 2000–2003. לאורך התקופה רשם ממוצעים כוללים של 9.0 נקודות, 2.2 ריבאונדים ו-1.2 אסיסטים למשחק.
קריירת מכללות

אלכסנדר נולד וגדל בעיר ברידג'פורט שבקונטיקט, ובשנת 1995 החל ללמוד באוניברסיטת וירג'יניה. בשתי עונותיו בקבוצת הכדורסל של האוניברסיטה קלע 14.3 נקודות בממוצע למשחק. בשנת 1997 עבר לאוניברסיטת המדינה של קליפורניה בפרזנו, ולאחר "שנת קירור" (Redshirt) הצטרף לקבוצת הכדורסל שלה – פרזנו סטייט בולדוגס – אותה אימן חבר היכל התהילה של הכדורסל ג'רי טרקניאן. את עונת 1999/2000 סיים אלכסנדר כמלך הסלים של ליגת המכללות, עם ממוצע של 24.8 נקודות למשחק, ובסיומה הוביל את קבוצתו להשתתפות בטורניר אליפות המכללות, לראשונה מזה 16 שנים. לאחר העונה נבחר לחמישייה השנייה של העונה בליגת המכללות (Second-team All-American).
קריירת משחק מקצועית

בדראפט ה-NBA‏ 2000 נבחר אלכסנדר בבחירה ה-13 על ידי אורלנדו מג'יק, ומיד הועבר בטרייד לדאלאס מאבריקס. ב-38 משחקיו עם המאבריקס מיעט לשחק, וקלע 4.2 נקודות בממוצע למשחק.
באמצע עונת הרוקי שלו הועבר יחד עם כריסטיאן לייטנר, לוי ואט, יוברט דייוויס ואית'ן תומאס בטרייד לוושינגטון ויזארדס, תמורת ג'וואן הווארד, קלווין בות' ואובינה אקזי. עד לסיום אותה עונה הצטיין במדי הוויזארדס, עם ממוצע של 17.0 נקודות למשחק, כולל 22.1 נקודות למשחק ב-12 המשחקים האחרונים. במשחק האחרון של העונה, מול טורונטו ראפטורס, קלע שיא קריירה של 33 נקודות. בעונת 2001/2002 פתח במחצית המשחקים בהם שותף, לצדו של מייקל ג'ורדן, וקלע 9.8 נקודות למשחק.
ביוני 2002 הועבר בטרייד לניו אורלינס הורנטס, בתמורה לבחירת דראפט עתידית. בעונתו היחידה בקבוצה קלע 7.9 נקודות בממוצע למשחק, כמחליפם מהספסל של בארון דייוויס ודייוויד וסלי. באוקטובר 2003 סבל אלכסנדר מקרע בגיד האכילס אשר אילץ אותו להחמיץ את כל עונת 2003/2004, ולמעשה הביא לסיום הקריירה שלו, בגיל 26 בלבד.
הערות שוליים

↑  הסטטיסטיקות של אלכסנדר בליגת ה-NBA, באתר basketball-reference.com
↑  הסטטיסטיקות של אלכסנדר בליגת המכללות, באתר sports-reference.com
↑  חמישיות העונה של ליגת המכללות בין 2000–2009, באתר sports-reference.com
↑  רשימת הנבחרים בדראפט 2000, באתר basketball-reference.com
↑  וושינגטון ודאלאס משלימות טרייד של 8 שחקנים, באתר ESPN,‏ 23 בפברואר 2001
↑  סטטיסטיקות המשחק בין וושינגטון לטורונטו, באתר basketball-reference.com
↑  אלכסנדר נשלח בטרייד להורנטס, באתר ESPN,‏ 25 ביוני 2002
↑  אלכסנדר יעבור ניתוח בגיד האכילס, באתר ESPN,‏ 15 באוקטובר 2003
ד'תרכ"ז

ד'תרכ"ז (4627)  היא שנה עברית  אשר  החלה ביום א' בתשרי, אור ל-14 בספטמבר 866 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 867. שנה מסוג זשג, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
גורדון קוואנס

גורדון קוואנס (באנגלית: Gordon Cowans; נולד ב-27 באוקטובר 1958 בווסט קורנפורת' שבאנגליה) הוא כדורגלן עבר אנגלי, ששיחק בעמדת הקשר אחורי.
ביוגרפיה

קוואנס נולד בווסט קורנפורת' (דרומית לברמינגהאם) שבאנגליה בשנת 1958. הוא הצטרף למחלקת הנוער של אסטון וילה בגיל 12 וכונה שם על ידי חבריו ואנשי הצוות בשם "סיד". הופעת הבכורה שלו בפוטבול ליג הגיעה ב-7 בפברואר 1976 בניצחון 1–2 על מנצ'סטר סיטי לאחר שנכנס כמחליף. הוא עשה את פריצת הדרך שנה אחר כך והיה אחראי בחלקו לכך שהקבוצה סיימה במקום הרביעי בעונת 1976/77. בנוסף לכך, אסטון וילה גם זכתה בגביע הליגה באותה עונה עם ניצחון 2–3 במשחק גמר שלישי נגד אברטון.
מעונת 1979/80 היה מעורב משמעותית בהצלחה של אסטון וילה. בעונת 1980/81 הם זכו באליפות מפתיע בה כבש חמישה שערים ובעונה אחר כך בגביע אירופה לאלופות עם ניצחון 0–1 בגמר על באיירן מינכן. זמן קצר לאחר מכן במשחק השני של הסופר קאפ האירופי קוואנס כבש מפנדל נגד ברצלונה ובתום צמד המשחקים הובילו בהפרש השערים 1–3 וזכו בתואר. עד תום עונת 1982/83 שיחק 168 משחקים רצופים ולא פספס אף אחד. במהלך ההכנות לפתיחת עונת 1983/84 קוואנס שבר את רגלו באוגוסט 1983 ונאלץ להיות בחוץ למשך שנה שלמה. הוא חזר לכשירות בעונת 1984/85 אך גם אז התקשה לחזור ליכולת המשחק הטובה שהפגין. בסופו של דבר עזב ביולי 1985 למועדון
האיטלקי בארי יחד עם חברו לקבוצה פול ריידאוט, תמורת סכום של 500,000 ליש"ט.
ביוגרפיה > המשך הקריירה

במשך שלוש שנים בבארי היה נראה שקוואנס עבר את שיאו. כבר בעונתו הראשונה הקבוצה ירדה לליגת המשנה ונכשלה בשתי העונות הבאות לעלות בחזרה, ומבחינה אישית כבש שלושה שערים בלבד ב-94 הופעות ליגה. הוא שב לאסטון וילה ביולי 1988 לאחר שחזרה לשחק בפוטבול ליג. בקדנציה השנייה שלו עימה קוואנס כמעט וירד איתה לליגת המשנה בעונת 1988/89 אך עונה אחר כך סיים עימה במקום השני. בעונת 1990/91 השלים עונה חמישית בה הופיע בכל המשחקים לפני שאיבד את מקומו תחת המאמן רון אטקינסון באוקטובר 1991 ועזב לבלקבורן רוברס.
היא שיחקה בליגת המשנה ועם 26 הופעות בעונתו הראשונה הם הגיעו למשחקי פלייאוף העלייה, בהם גברו על דרבי קאונטי ולסטר סיטי. מאמנו היה קני דלגליש ובעונת 1992/93 ערך 24 הופעות וכבש את שערו היחיד בפוטבול ליג איתה, בניצחון 1–7 על נוריץ' סיטי. לבסוף התברר כי הוא לא אופציה בעיני המועדון ובכך עבר ביולי 1993 לקדנציה שלישית ואחרונה באסטון וילה. קוואנס שהה בה רק עד פברואר 1994 ולאחר מכן שיחק בקבוצות דרבי קאונטי, וולברהמפטון וונדררס, שפילד יונייטד, ברדפורד סיטי, סטוקפורט קאונטי וברנלי עד לפרישתו מכדורגל ב-1997.
ביוגרפיה > נבחרת אנגליה

קוואנס נחשב למועמד מתאים כפליימייקר העתידי של נבחרת אנגליה בסוף שנות השבעים ושנות השמונים. מאמנו אז, רון גרינווד, הפתיע כשהחליט לא להכניסו לסגל הנבחרת במונדיאל 1982 וגם במוקדמות אותו הטורניר. בניגוד אליו השחקנים טוני מורלי ופיטר ווית' שהיו איתו באותו הזמן באסטון וילה כן הוכנסו. קוואנס ערך את הופעת הבכורה ב-23 בפברואר 1983 נגד ויילס בוומבלי. בהופעתו הרביעית כבש את שערו הראשון ב-1 ביוני אותה שנה נגד סקוטלנד. עם שבירת רגלו הוא חזר לשחק בה רק כעבור שלוש שנים ב-1986 במשחק נגד מקסיקו. עם זאת, חודשיים לאחר מכן שחקנים כמו בריאן רובסון וריי וילקינס הועדפו על פניו במרכז הקישור ושוב החמיץ את המונדיאל.
תארים

אליפות אנגליה: 1980/81
גביע הפוטבול ליג: 1976/77
מגן הקהילה: 1981 (משותף)
גביע אירופה לאלופות: 1981/82
הסופר קאפ האירופי: 1982
ציפורים באביב

| --- | --- |

 בימוי:  דייוויד הנד
 הופק בידי:  וולט דיסני
 תסריט:  וב סמית, טד סירס 
 מוזיקה:  דארל קאלקר
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  יונייטד ארטיסטס
 הקרנת בכורה:  11 במרץ 1933
 משך הקרנה:  7:32 דקות
 שפת הסרט:  אנגלית
 סוגה:  סרט מצויר 
 סרט קודם:  בית המלאכה של סנטה
 סרט הבא:  התיבה של אבא נוח
 דף הסרט ב־IMDb
 
ציפורים באביב (באנגלית: Birds in the Spring) הוא סרט הנפשה קצר אמריקאי משנת 1933 מסדרת הסרטים "סימפוניות טיפשיות".
עלילה

בסרט נראות ציפורים שונות בונות קנים ומטפלות בביציהם. זוג אחד ממתין בכיליון עיניים לבקיעה של שלושה ביצים, ואז מזמן בשמחה את כל הציפורים האחרות לראות את הבקיעה החדשה שלהן. הזמן מזנק קדימה עד שהאבקוע יהיה מלא, הם לומדים לשיר ולעוף. אחד הולך לאיבוד וחוקר את האדמה, נתקל בחגבים, ציפורי דבש ואז נחש רעשן שמנסה לאכול את הציפור התינוקת. הציפור מצליחה להוביל את הנחש לקשור את עצמו לקשר, אבל האפרוח תופס מחסה בקן של צרעות. ההורים מחלצים אותו מהצרעות הזועמות, והסרט מסתיים בכך שהציפור האב מכה את האפרוח.
ביקורת

ב-21 במרץ 1933, מגזין הסרט היומי אמר: "אחד הסרטים הקטנים והטובים מסוגו שהגיעו. הביצוע הוא שיא האמנות המצוירת בצבע, והרעיון מאחורי הפעולה הוא גם חכם וגם משעשע מאוד. זה מראה ציפורים מקננות באביב, כשהאם בוקעת בסופו של דבר שלישיית צעירים, שלאחר מכן מלמדים אותם לשיר, לעוף וכו'. לילדים או למבוגרים, זה מצחיק."
מדבבים

פורב פולן, מריון דרלינגטון: ציפורים
מדיה ביתית

הסרט הופץ ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'. לפני כן, הסרט הופיע גם בוולט דיסני: סרטים מצוירים קלאסיים, מהדורת זהב מוגבלת: סימפוניות טיפשיות VHS בשנות ה-80.
הערות שוליים

↑  "Short Subjects". The Film Daily. נבדק ב-16 בפברואר 2020. {{cite news}}:  (עזרה)
ד'תרכ"ה

ד'תרכ"ה (4625)  היא שנה עברית  אשר  החלה ביום א' בתשרי, אור ל-5 בספטמבר 864 (לפי הלוח היוליאני, שהיה נהוג אז), והסתיימה ביום כ"ט באלול, 23 בספטמבר 865. שנה מסוג גכז, היא מעוברת, ואורכה 384 ימים. זו שנה חמישית לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
ד'תרכ"ח

ד'תרכ"ח (4628)  היא שנה עברית  אשר  החלה ביום א' בתשרי, אור ל-4 בספטמבר 867 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 868. שנה מסוג החא, היא מעוברת, ואורכה 383 ימים. זו שנה ראשונה לשמיטה.
לוח שנה > מאפייני לוח השנה

שנה מסוג החא, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ד'תרכ"ד

ד'תרכ"ד (4624)  היא שנה עברית  אשר  החלה ביום א' בתשרי, אור ל-18 בספטמבר 863 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 864. שנה מסוג זחא, איננה מעוברת, ואורכה 353 ימים. זו שנה רביעית לשמיטה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
צ'נגדו J-20

J-20 צֶ'נְגּדּוּ (במנדרינית: 歼-20, בפין-יין: Jiān-Èrlíng) הוא מטוס קרב של הדור החמישי מתוצרת חברת צ'נגדו הסינית. המטוס נועד להתחרות במטוסי הדור החמישי של ארצות הברית ורוסיה.
טיסת הבכורה של המטוס התקיימה ב-11 בינואר 2011 והוא נכנס לשירות חיל האוויר של צבא השחרור העממי ב-2017. ה-J 20 הוא מטוס דו-מנועי מתוצרת צ'נגדו המיועד לפעילות בריבוי מצבי אקלים. כמו כן, המטוס הוא חמקן ובעל יכולת לשייט במהירות על קולית. הוא מיועד, מבחינה רשמית, בתור מטוס עליונות אווירית. הפיתוח המקורי שלו החל עוד בשנות התשעים.
מומחים מערביים מעריכים, על סמך ניתוח תמונות קיימות שלו, כי במטוס מורכבים מנועים רוסיים או העתקים סיניים שלהם וכן בגלל הצורה הלא חמקנית של המבערים המטוס יהיה חמקן באופן חלקי רק מצדו הקדמי. בשל גודלו, גודל תאי החימוש וצורת המבנה שלו מוערך כי המטוס ישמש למשימות תקיפה וביון, ולא לעליונות אווירית, וכי המטוס לא יוכל להתחרות בקרבות אוויר עם מקביליו הרוסים (סוחוי Su-57) והאמריקאים (לוקהיד מרטין F-35 לייטנינג II ולוקהיד F-22 ראפטור). בפברואר 2018 נכנסה לשירות הטייסת הקרבית הראשונה של מטוסי J-20. נכון ל-2021 מוערך כי ישנן 150 יחידות של המטוס בשירות חיל האוויר הסיני. במהלך 2021 פותח דגם משופר של המטוס, הכולל צוות טייס של שני אנשים ומורכב מהנעה סילונית תוצרת סין.